কোপি লুয়াক

কোপি লুয়াক () বা গন্ধগোকুল কফি হলো একধরনের কফি, এই কফির ফলের বীজগুলি  গন্ধগোকুল (Paradoxurus hermaphroditus) ভক্ষণ করে এবং মলের মাধ্যমে বের করে দেয়। নামটি কফিশুটি থেকে তৈরি কফিকে বাজারজাত করতেও ব্যবহৃত হয়।

কফিশুটি উৎপাদনকারীদের বক্তব্য অনুসারে, এইভাবে মল থেকে কফি বাছাইকরণ ও হজম এই দুই প্রক্রিয়ায় আরও উন্নত হয়ে উঠে। গন্ধগোকুল ভালো কফিশুটি ধারণকারী কফি ফল খেতে পছন্দ করে বলে বাছাইকরণ ভালো হয়। খাওয়া কফিশুটির গন্ধ ও স্বাদ পৌষ্টিক প্রক্রিয়ায় উন্নত হয়। গন্ধগোকুল কফিশুটির মাংসল মজ্জার জন্য এগুলোকে ভক্ষণ করে, তারপর এর পরিপাক নালীর মধ্যে গাঁজন হয়। গন্ধগোকুলেরর প্রোটিয়েজ নামক পাচক রস (এনজাইম) কফিশুটির মধ্যে প্রবেশ করে ক্ষুদ্রতর পেপটাইড এবং অন্যান্য মুক্ত অ্যামাইনো অ্যাসিড তৈরি করে। গন্ধগোকুলের পরিপাক নালির মাধ্যমে কফিশুটি তারপর মলের অন্যান্য অংশের সাথে বেরিয়ে আসে এবং সংগৃহীত হয়।

বন্য গন্ধগোকুলের মল সংগ্রহ করার সনাতন পদ্ধতির পরিবর্তে অধিক ব্যবসার খাতিরে ব্যাটারি খাঁচা সিস্টেমের মধ্যে গন্ধগোকুলকে জোর করে কফিশুটি খাওয়ানো হয়। উৎপাদনের এই পদ্ধতিতে গন্ধগোকুল একাকীত্ব, খারাপ খাদ্যাবস্থা, ছোট খাঁচা এবং উচ্চ মৃত্যুহার এর  "ভয়ঙ্কর দুরবস্থা"র কারণ হওয়াতে নৈতিকতার প্রশ্ন উঠেছে। সুমাত্রার  বাণিজ্যিক গন্ধগোকুল চাষ নিয়ে ২০১৩ সালে একটি বিবিসি তদন্তে এই পশুনিষ্ঠুরতা প্রকাশ পায়। প্রথাগত চাষাবাদকারীরাও বাণিজ্যিক গন্ধগোকুল চাষ পদ্ধতির সমালোচনা করেন। কারণ৷ এই পদ্ধতিতে গন্ধগোকুলেরা কী কফিশুটি খাবে তা ব্যবসায়ীরা নির্বাচন করে এবং যে কফিশুটি ব্যবহার করা হয় তা বন্য কফিশুটি থেকে অনেক খারাপ মানের হয়। ট্রাফিক সংরক্ষণ প্রোগ্রামের একজন কর্মকর্তার মতানুসারে, কোপি লুয়াক তৈরিতে গন্ধগোকুলের বাণিজ্য, বন্য গন্ধগোকুল জনসংখ্যার উপর উল্লেখযোগ্য হুমকি হিসাবে দেখা দিতে পারে।

যেহেতু কোপি লুয়াক কফির কোনো প্রজাতি না হয়ে বরং একটি প্রক্রিয়াকরণ পদ্ধতি তাই খুচরা মূল্য হিসাবে একে বিশ্বের সবচেয়ে ব্যয়বহুল কফির মধ্যে একটি বলা হয়েছে যার মূল্য কিলোগ্রাম প্রতি ৫৫০ ইউরো বা ৭০০ মার্কিন ডলারে পৌঁছেছে যা ফিলিপাইনের ব্ল্যাক আইভরি কফির দামের কাছাকাছি (কিলোগ্রাম প্রতি ৮৫০ ইউরো/১,১০০ মার্কিন ডলার)। ফিলিপাইনে একজন কফি সংগ্রাহক কিলোগ্রাম প্রতি ২০ মার্কিন ডলারের কাছাকাছি আয় করে থাকে। ইন্দোনেশিয়ার বৃহৎ সুপারমার্কেটে ফার্মজাত (connoisseurs দ্বারা লো-গ্রেড বিবেচিত) কোপি লুয়াকের দাম প্রতি কেজি ১০০ মার্কিন ডলার থেকে শুরু হয় যা উচ্চ মানের স্থানীয় অ্যারাবিকা কফি থেকে পাঁচ গুন বেশি মূল্য। বর্তমানে ইন্দোনেশিয়ায় বন্য গন্ধগোকুলের আসল কোপি লুয়াক পাওয়াই কষ্টসাধ্য এবং জাল কোপি লুয়াকের থেকে পৃথক করে চেনাও খুব কঠিন। তাছাড়া "কোপি লুয়াক" নাম ব্যবহার নিয়েও ঢালাওভাবে কড়াকড়ি ব্যবস্থা প্রয়োগ করা হয়, এমনকি "লুয়াক" নামে একটি স্থানীয় সস্তা কফি ব্র্যান্ড আছে, যার দাম কিলোগ্রাম প্রতি ৩ মার্কিন ডলার, কিন্তু কখনো কখনো এটি বাস্তব কোপি লুয়াক হিসাবে চালিয়ে অনলাইনে বিক্রি করা হয়ে থাকে।

পিপল ফর দ্য এথিক্যল ট্রিটমেন্ট অব অ্যানিম্যলস (পিইটিএ), এশিয়া কর্তৃক পরিচালিত একটি তদন্তে পাওয়া গেছে যে কোপি লুয়াক শিল্পে জালিয়াতি বহুল প্রসারিত যেখানে ব্যবসায়ীরা খাঁচাবন্দী গন্ধগোকুলের দ্বারা উৎপাদিত কোপি লুয়াকে "বন হতে প্রাপ্ত" বা অনুরূপ লেবেল ব্যবহার করে।  বিবিসির একটি তদন্তেও অনুরূপ ফলাফল এসেছে।

কোপি লুয়াক প্রধানত ইন্দোনেশিয়ার দ্বীপমালার সুমাত্রা, জাভা, বালি এবং সুলাওসি দ্বীপগুলিতে উৎপাদিত হয়। ফিলিপাইন দ্বীপপুঞ্জের খামারে এটি ব্যাপকভাবে বন থেকে জড়ো করা হয় বা উৎপাদন করা হয়, যেখানে একে করডিল্লেরা এলাকায় kape motit, তাগালগ এলাকায় তাগালগ ভাষাতে kapé alamíd,  মিন্ডানাও দ্বীপে kapé melô বা kapé musang এবং পূর্ব তিমুর এলাকাতে kafé-laku বলে ডাকা হয়। Weasel coffee একটি দুর্বলভাবে সংশ্লিষ্ট ইংরেজি শব্দ যা দিয়ে ভিয়েতনামী শব্দ cà phê Chồn বোঝানো হয় যার জনপ্রিয় ও রাসায়নিকভাবে উৎপাদিত প্রকরণও রয়েছে।

তথ্যসূত্র 
{{সূত্র তালিকা|30em|refs=

কফি